Η **Βιψανία**, λατιν.: *Vipsania* (που πιθανότατα γεννήθηκε μεταξύ 28-22 π.Χ. και μερικές φορές αποκαλούνταν **Βιψανία Μαρκέλλα** (η Πρεσβύτερη) για να τη διαφοροποιήσει από τις αδελφές της) ήταν αρχαία Ρωμαία ευγενής του 1ου αι. π.Χ. Ήταν παντρεμένη με τον πολιτικό Πόπλιο Κουινκτίλιο Βάρο  και ήταν κόρη του Ρωμαίου στρατηγού Mάρκου Βιψάνιου Αγρίππα και της δεύτερης συζύγου του Κλαυδίας Μαρκέλλας της Πρεσβύτερης (ανιψιάς του Αυτοκράτορα Αυγούστου).

Ιστορία
-------

### Νεανική ζωή

Η Βιψανία γεννήθηκε πιθανότατα μεταξύ 28 π.Χ. και 22 π.Χ. από τον Μάρκο Βιψάνιο Αγρίππα και τη δεύτερη σύζυγό του Κλαυδία Μαρκέλλα την Πρεσβύτερη, τη μεγαλύτερη κόρη της Οκταβίας της Νεότερης, αδελφής του αυτοκράτορα Αυγούστου. Αυτή η υπόθεση αντικρούεται από τον Μάγιερ Ράινχολντ, που θεωρεί ότι ήταν η κόρη της πρώτης συζύγου του Αγρίππα Πομπονίας Καικιλίας Αττικής.  

Θεωρείται ότι είχε μια νεότερη αμφιθαλή αδελφή και δύο μεγαλύτερες ετεροθαλείς αδελφές (τη Βιψανία τη Νεότερη που παντρεύτηκε τον Κόιντο Χατέριο, και μια άλλη με το όνομα Βιψανία Αγριππίνα που παντρεύτηκε τον μελλοντικό αυτοκράτορα Τιβέριο) , καθώς και πέντε νεότερα ετεροθαλή αδέλφια που ονομάζονταν Γάιος Καίσαρας, Λεύκιος Καίσαρας, Αγριππίνα η Πρεσβύτερη, Ιουλία η Νεότερη και Αγρίππας Πόστουμος από τον τρίτο και τελευταίο γάμο του πατέρα της με την Ιουλία την Πρεσβύτερη. Από τη μητέρα της πιθανότατα είχε επίσης πολλά μικρότερα ετεροθαλή αδέλφια, μεταξύ των οποίων ο Λεύκιος Αντώνιος και η Iουλία Πόλλα. 

### Οικογένεια

Πιθανότατα παντρεύτηκε τον Βάρο γύρω στο 14 π.Χ.  Ήταν η δεύτερη σύζυγός του.  Ο γάμος τους θεωρήθηκε ο λόγος, που ο Βάρος επιλέχθηκε για ύπατος το 13 π.Χ. με τον Τιβέριο.   Θα μπορούσε να ήταν η μητέρα του Σέξτου Νόνιου Κουινκτιλιανού, αν αυτός ήταν πράγματι γιος του Βάρου  ή τού άλλου γιου που υπηρετούσε με τον πατέρα του το 4 μ.Χ.   Ο γάμος τους δεν κράτησε πολύ περισσότερο από μια δεκαετία από την υπατεία του, αφού μετά ο Βάρος ήταν νυμφευμένος με άλλη γυναίκα.

Έρευνα
------

Η ύπαρξή της ανακαλύφθηκε για πρώτη φορά στους σύγχρονους ιστορικούς με την εκ νέου ανακάλυψη ενός παπύρου, που αφηγείται τον επικήδειο λόγο του Αυγούστου για τον Αγρίππα, ο οποίος αναφέρει ότι ο Βάρος και ο Τιβέριος ήταν και οι δύο γαμπροί του Αγρίππα.

Δείτε επίσης
------------

* Κατάλογος Ρωμαίων γυναικών
* Γυναίκες στην αρχαία Ρώμη

Βιβλιογραφικές αναφορές
-----------------------

1. ↑  Severy, Beth (2004). *Augustus and the Family at the Birth of the Roman Empire*. Routledge. σελ. 65. ISBN 9781134391837.
2. ↑  Wells, Peter S. (2004). *The Battle That Stopped Rome: Emperor Augustus, Arminius, and the Slaughter of the Legions in the Teutoburg Forest*. W. W. Norton & Company. σελ. 81. ISBN 9780393352030.
3. ↑  Reinhold, "Marcus Agrippa's Son-in-Law P Quinctilius Varus", *Classical Philology* 67 (1972), pp. 119–121.
4. ↑  Waite, Stephen V. F. (1972). «The Contest in Vergil's Seventh Eclogue». *Classical Philology* **67** (2): 121–123. doi:10.1086/365843. .
5. ↑  Syme, Ronald (1989). *The Augustan Aristocracy* (illustrated and revised έκδοση). Clarendon Press. σελ. 504. ISBN 9780198147312.
6. ↑  de la Bédoyère, Guy (2018). *Domina: The Women Who Made Imperial Rome*. Yale University Press. σελ. 312. ISBN 9780300240672.
7. ↑  Abdale, Jason R. (2016). *Four Days in September: The Battle of Teutoburg*. Pen and Sword. ISBN 9781473860872.
8. ↑  Craven, Maxwell (2019). *The Imperial Families of Ancient Rome*. Fonthill Media.
9. ↑  Levick, Barbara (2014). *Augustus: Image and Substance*. Routledge. σελ. 140. ISBN 9781317867449.
10. ↑  Stern, Gaius (2009). «Varus' Legacy After Teutoburger Wald».
11. ↑  Levick, Barbara, *Tiberius the Politician* (1999). 36
12. ↑  Crosby, Daniel J. (2016), *The Case for Another Son of P. Quinctilius Varus: a Re-examination of the Textual and Scholarly Traditions Around Joseph. BJ 2.68 and AJ 17.288*, Bryn Mawr College, σελ. 123, 125,
13. ↑  *Giochi di famiglia: dinamiche di potere tra Augusto e Tiberio* (PDF) (Διδακτορική διατριβή). Αρχειοθετήθηκε (PDF) από το πρωτότυπο στις 17 Φεβρουαρίου 2020.
14. ↑  Syme, Ronald (1989). *The Augustan Aristocracy* (illustrated and revised έκδοση). Clarendon Press. σελ. 315. ISBN 9780198147312.
15. ↑  Syme, Ronald (1989). *The Augustan Aristocracy* (illustrated and revised έκδοση). Clarendon Press. σελ. 146. ISBN 9780198147312.